Den tidligere spiller og efterfølgende direktør i AaB Børge Bach Andreasen er pludseligt gået bort. Det bekræfter AaB over for TV2 Nord. Børge Bach blev 71 år gammel. Børge Bach var en af AaB’s allerstørste personligheder. På banen blev han noteret for 348 officielle kampe, hvor det blev til 77 scoringer. I 1973 spillede han også en enkelt A-landskamp for Danmark I 1992 blev Børge Bach direktør i AaB og bestred jobbet frem til 2004. Det var i denne periode AaB vandt klubbens første mesterskab og blev børsnoteret. Han ansatte også Lynge Jakobsen som sportsdirektør. Børge Bach blev født i 1945. Han er opvokset i Nørhalne. Børge Bach har modtaget AaB’s guldnål og var ved sin død formand for AaB’s Venner. Ifølge AaB var han så sent som ved AaB’s seneste hjemmekamp i den forgangne sæson 26. maj med vanligt smittende humør tog imod gæsterne i sin rolle som AaB Ambassadør. I forbindelse med AaB’s sæsonpremiere mod AC Horsens i midten af juli vil Børge Bach blive mindet på stadion.

Opsummering:
Børge Bach Andreasen var en af AaB’s allerstørste personligheder. Han blev 71 år gammel.